Chrétien de Troyes

Chrétien de Troyes (dátumy narodenia a úmrtia sú neznáme, bol aktívny v rokoch 11601191) bol francúzsky básnik známy svojimi dielami o artušovských témach, ako napríklad Gawain, Lancelot, Perceval a Svätý grál. Chrétienove romance, medzi ktoré patria Érec et Énide, Lancelot, le Chevalier de la charrette, Perceval ou le Conte du Graal, Yvain ou le Chevalier au Lion, patria k najprepracovanejším dielam stredovekej literatúry. 

 Život a dielo 
O Chrétienovom živote je známe len málo. Zrejme navštevoval dvor Márie Francúzskej, grófky zo Champagne, dcéry kráľa Ľudovíta VII., a je možné, že navštívil Anglicko. Neskôr slúžil na dvore Filipa I. Alsaského.

Zachovali sa štyri Chrétienove romance, a to Érec et Énide, Lancelot, le Chevalier de la charrette, Perceval ou le Conte du Graal a Yvain ou le Chevalier au Lion, každá sa zaoberá témami rytierstva, dobrodružstva a sú doplnené o tému lásky. Romány odrážajú rozmanitosť artušovských legiend, v ktorých rytieri podnikajú ušľachtilé výpravy a zapájajú sa do bojov za česť a lásku.

Jeho príbehy boli publikované po vydaní prekladu anglického autora Geoffreyho z Monmouthu a jeho diela Historia Regum Britanniae, ktorý predstavil Britániu a Artušovskú legendu kontinentálnej Európe. Chrétienove romány napodobňovali iní francúzski básnici a v priebehu nasledujúcich storočí dochádzalo k ich úpravám, keďže román sa ďalej vyvíjal v ústnom podaní. 

Zdroje, z ktorých Chrétien de Troyes čerpá, nie sú isté, pretože Geoffrey z Monmouthu nespomína Lancelota, Ereca, Gornemanta a podobne. Pravdepodobne šlo o nedochované latinské alebo francúzske literárne originály, prípadne o legendy siahajúce až ku keltským zdrojom. Perceval, príbeh o Grále, je zjavne ovplyvnený príbehom svätého Galgana (Galgano Guidotti): rytier, zasiahnutý Božou víziou, vrazil svoj meč do zeme, aby navždy ostal na mieste.

 Erec a Enide (Érec et Énide) rozpráva príbeh o svadbe hlavných postáv, ako aj o ceste, na ktorú sa vydávajú, aby obnovili Erecovu reputáciu rytiera po tom, čo príliš dlho nebol aktívny. Báseň pozostáva z približne 7000 riadkov v starofrancúzštine a je jednou z najstarších známych artušovských románov v akomkoľvek jazyku, predchádza jej len waleské prozaické rozprávanie Culhwch a Olwen.
 Lancelot (Lancelot, le Chevalier de la charrette) je to najstarší známy text, v ktorom sa Lancelot objavuje ako hlavná postava, a prvý, v ktorom sa spomína milostný vzťah medzi ním a Guinevere, manželkou kráľa Artuša. Lancelot zachraňuje Guinevere po tom, čo ju uniesol zlý rytier Malagant. Zaoberá sa Lancelotovými skúškami počas záchrany Guinevere a jeho hľadaním rovnováhy medzi povinnosťami rytiera a kráľovninho milenca. Toto Chrétienovo dielo významne ovplyvnilo artušovskú legendu uvedením postavy Lancelota. 
 Perceval (Perceval ou le Conte du Graal) je nedokončené dielo a začína príbehom o mladom Percevalovi, potom sa od neho odkláňa a sleduje dobrodružstvo Gawaina, ktoré tiež zostáva nedokončené. Neskorší autori pridali k pôvodným 9 000 veršom ďalších 54 000 veršov v sérii pokračovaní Percevala, ktoré sú spoločne známe ako Štyri pokračovania.Grigsby, John L. (1991). "Continuations of Perceval". In Norris J. Lacy, The New Arthurian Encyclopedia, s. 99–100. New York: Garland. ISBN 0-8240-4377-4.
 Yvain (Yvain ou le Chevalier au Lion) je napísaná okolo roku 1180 súčasne s dielom Lancelot. Obsahuje niekoľko odkazov na príbeh tejto básne. Je to príbeh o potulnom rytierovi, v ktorom je hlavný hrdina Yvain najskôr odmietnutý svojou milovanou za porušenie veľmi dôležitého sľubu a následne vykoná rad hrdinských činov, aby si znovu získal jej priazeň.

 Referencie 

 Iné projekty 

Kategória:Narodenia v 12. storočí
Kategória:Úmrtia v 12. storočí
Kategória:Francúzski spisovatelia
Kategória:Francúzski spisovatelia románov
Kategória:Francúzski básnici
Kategória:Stredovekí spisovatelia
Kategória:Legenda o Artušovi